b'\n_START_ARTICLE_\nSilvestrski poljub\n_START_SECTION_\nKako je nastala\n_START_PARAGRAPH_\nPriv\xc5\xa1ek je napisal glasbo in aran\xc5\xbema, Velkaverh pa besedilo. Pesem je bila v pi\xc4\x8dli uri v celoti posneta 8. decembra 1971 ob pol enajstih zjutraj, na snemanju novoletne silvestrske oddaje, v Studiu 14 na Radio Ljubljana. Za glasbeno spremljavo so takrat uporabili Plesni orkester RTV Ljubljana, danes bolj znan kot Big Band RTV Slovenija. _NEWLINE_Pesem je nastala tako, da jo je prvi\xc4\x8d na playback izvedel Plesni orkester, nato pa se je Alfi ob spremljavi nau\xc4\x8dil besedila. Le eno uro po prvem poskusu igranja Plesnega orkestra, ob pol enajstih je po drugem prepevanju Alfi s Priv\xc5\xa1kom dokon\xc4\x8dno posnel pesem. Pesem je bila namenoma posneta na snemanju za to silvestrsko oddajo, saj so s tem da bi se ta pesem zavrtela to\xc4\x8dno ob polno\xc4\x8di, hoteli na nacionalni televiziji nekoliko popestriti in obarvati silvestrski ve\xc4\x8der. In tako so to\xc4\x8dno to pesem res premierno predvajali, na \xc5\xbee vnaprej posneti novoletni oddaji nacionalne televizije, na silvestrski ve\xc4\x8der 31. decembra 1971, to\xc4\x8dno ob polno\xc4\x8di.'